אפרים ברכה

אפרים ברכה (27 בספטמבר 1960 - 5 ביולי 2015) היה קצין משטרה ישראלי, בדרגת תת ניצב, ראש היחידה הארצית לחקירות הונאה (יאח"ה). נולד לפורטונה וחיים ברכה בשכונת עין יעקב באבן יהודה. כבוגר התגורר בשכונת רמת עמידר שברמת גן. ב-1987 הצטרף ליחידה המרכזית של מחוז תל אביב, שבה שירת כמפקד מחלק תפקידים מיוחדים ומפקד מחלק תשאול. במהלך שירותו ביחידה עמד בראש צוות החקירה של רצח יצחק רבין ובראש צוות החקירה שעסק במאבק בין כנופיית רמת עמידר, בראשות העבריינים רוני ויוסי הררי, לכנופיית פרדס כץ בראשות יצחק (חישי) חדיף וברצח יחזקאל אסלן. הוא התמחה בגיוס חשודים לעדי מדינה. בתפקידיו הבאים שירת כסגן ראש היחידה הארצית לחקירות הונאה, מפקד זרוע חקירות ביחידה לחקירות בינלאומיות וראש חטיבת חקירות באגף חקירות ומודיעין. היה ממונה בין היתר על חקירות השרים גונן שגב ואברהם הירשזון ושל הרב מרדכי אלון. ב-2012 דיווח ברכה למפקדיו, לאחר תשעה ימים, כי הרב יאשיהו פינטו הציע לו שוחד בתמורה להעברת מידע על חקירה שבה היה מעורב. ברכה ורעייתו צוידו במכשירי הקלטה ותיעדו העברת כ-100,000 דולר אמריקני מרעייתו של פינטו לרעייתו של ברכה. לטענת אנשי הרב פינטו, מדובר היה בסיוע חירום אישי לברכה ולמשפחתו. ב-14 באפריל 2015 הורשע פינטו במתן שוחד לברכה. על פי הודעות פרקליטות המדינה והמשטרה, לא נמצא בסיס לחשד לעבירות פליליות מצידו של ברכה. לקראת מינויו לתפקיד ראש יאח"ה הוגשה עתירה לבג"ץ נגד המינוי, בטענה שבפרשה אחרת מסר ברכה עדות שקר בהליך משפטי שהתנהל בעקבות רשלנות שלו שהביאה לחשיפת מידע חסוי. העתירה נדחתה. ב-5 ביולי 2015 התאבד בירייה בלבו בתוך מכוניתו, בעיר מגוריו מודיעין. הטלפון הסלולרי שלו נעלם. כמה ימים קודם לכן, כתב יואב יצחק באתרו, חדשות מחלקה ראשונה, כי בקרוב ייאלץ היועץ המשפטי לממשלה יהודה ויינשטיין להעביר את ברכה מתפקידו, ולפתוח בחקירה גלויה נגדו בגין "שיבוש מהלכי חקירה ומשפט ועבירות שוחד ומרמה" בכמה פרשות. לאחר התאבדותו של ברכה הכחיש משרד המשפטים כי התקבלה החלטה לפתוח בחקירה, ושיבח את הגינותו ומסירותו של ברכה לשלטון החוק. ברכה היה בעל תואר ראשון בקרימינולוגיה ומדעי המדינה מאוניברסיטת בר-אילן ובעל תואר ראשון נוסף במשפטים ממכללת רמת-גן. ברכה הותיר אחריו אישה, שלושה בנים ובת. בנו התמודד בתוכנית המוזיקה "The Voice ישראל" עונה 5, ושר בה שיר לזכרו של אביו. מדיה וקבצים בנושא אפרים ברכה בוויקישיתוף יניב קובוביץ', קריאה למפכ"ל ולשר לביטחון הפנים: פסלו את מינוי אפרים ברכה לראש יאח"ה, באתר הארץ, 15 ביולי 2013 ברוך קרא, כיצד הפך השוטר הטוב לשוטר הרע?, באתר nrg‏, 31 באוגוסט 2013 רויטל חובל, יניב קובוביץ', המדינה פיצתה עבריין לאחר שנקבע כי תנ"צ אפרים ברכה התרשל בחקירתו, באתר הארץ, 19 בפברואר 2014 עא 4244/12 הוצאת עיתון הארץ בע"מ נ' תת-ניצב אפרים ברכה (עליון, ח' מלצר, נ' הנדל, נ' סולברג) 19/02/2014 גידי וייץ, רויטל חובל, פרסום ראשון לתמלילי השיחות | תנ"צ ברכה לרב פינטו: "אם נתת לי שקל, אני שם את ראשי תחת גרדום... ומתאבד". פינטו: "תעשה את זה", באתר הארץ, 29 באפריל 2015 יוסי אלי‏, החוקר שהפך לאימת הפוליטיקאים, באתר וואלה, 28 בפברואר 2015 יואב יצחק, ברכה הדליף מבדיקה בתיק נתניהו תמורת גניזת תחקיר נגדו במעריב, באתר News1 מחלקה ראשונה, 30 ביוני 2015 אלי סניור, החוקר שהגיע משכונת הפשע לראש הפירמידה, באתר ynet, 5 ביולי 2015 גידי וייץ, הסיפור מאחורי התאבדותו של תת-ניצב ברכה, באתר הארץ, 5 ביולי 2015 איתמר ב״ז ואורן פרסיקו, חקירה עיתונאית, באתר העין השביעית, 5 ביולי 2015 איציק סבן, הסוף הרע של השוטר הטוב, באתר ישראל היום, 9 ביולי 2015 גידי וייץ, רויטל חובל, ימיו האחרונים של אפרים ברכה: תחנונים לגיבוי ובדיקה סמויה מעוררת תהיות, באתר הארץ, 10 ביולי 2015 גידי וייץ, כל תיקי אפרים ברכה: דיוקן של קצין משטרה מבריק שהתגרה בגורלו, באתר הארץ, 27 באוגוסט 2015 דף לזכרו באתר "גלעד לזכרם" של משטרת ישראל מדברי הספד של אבי הררי ראש מועצת אבן יהודה באתר http://blinker.co.il אבי אשכנזי, חשד: הרב פינטו הציע לראש חטיבת החקירות 200 אלף דולר, באתר nrg‏, 12 באוקטובר 2012; גידי וייץ, הקשר המעמיק בין קצינים לרבנים מציב את צמרת המשטרה במבוכה, באתר הארץ, 12 בינואר 2014; יעל פרידסון, היועמ"ש החליט: כתב אישום יוגש נגד הרב פינטו, באתר nrg‏, 12 בפברואר 2014 יובל יועז, חן מענית, טלי ציפורי, ‏ניצב מנשה ארביב חשוד בקבלת טובות הנאה מהרב פינטו, באתר גלובס, 16 בינואר 2014 רויטל חובל, עתירה לבג"ץ נגד מינוי תנ"צ אפי ברכה לראש יאח"ה, באתר הארץ, 28 באוגוסט 2013; אביאל מגנזי, תנ"צ ברכה התרשל - והמדינה שילמה, באתר ynet, 19 בפברואר 2014 דורון הרמן, קצין המשטרה הבכיר אפרים ברכה שם קץ לחייו, באתר nana10‏, 5 ביולי 2015 ערוץ 7, הטלפון הסלולרי של תנ"צ אפרים ברכה נעלם, באתר ערוץ 7, 12 ביולי 2015 יואב יצחק, תנ"צ אפרים ברכה מסוכן לציבור, באתר News1 מחלקה ראשונה, 3 ביולי 2015 אלי סניור, רק אחרי מותו: משרד המשפטים מנקה את ברכה, באתר ynet, 5 ביולי 2015 יוסי אלי‏, החוקר שהפך לאימת הפוליטיקאים, באתר וואלה, 28 בפברואר 2015